Title: Prvi zadatak
Course: Komunikacija i kolaboracija putem Interneta

Prvi zadatak
Prvi radni zadatak. Vezan je uz uporabu web servisa za komunikaciju i kolaboraciju putem Interneta. Za potpuno izvršavanje ovog zadatka od vas se očekuje da na tri stranice teksta (Word, HTML...) opišete svoja iskustva i načine uporabe barem dva servisa koja ste do sada upoznali kroz tečaj.

Primjerice, možete opisati funkciju i vašu uporabu bloga i foruma, ili bilo koju drugu kombinaciju.

U tekstu, ili posebno, svakako navedite i screenshotovima^* potkrijepite svoje sudjelovanje u takvim servisima. Odabir web sjedišta na kojem ste koristili servise je u potpunosti vaša odluka.

Primjeri uporabe servisa mogu biti: otvaranje vlastitog bloga, pisanje ili odgovor na nečiji raniji post na forumu, uporaba brbljaonice (chata), dodavanje članka na Wikipediju...

Što se od vas očekuje?

Potrebno je mentoru poslati jasan i nedvojben dokaz vašeg aktivnog korištenja dva odabrana servisa. U slučaju bloga - možete, primjerice, poslati screenshot na kojem se vidi da trenutno uređujete blog; za chat možete poslati screenshot svojeg aktivnog razgovora u nekoj od soba - budite kreativni, naučite i ohrabrite se u uporabi servisa. Ove screenshotove šaljete zajedno s vašim radom - možete ih umetnuti u HTML ili Word dokument u obliku eseja.

^*Screenshot je slika trenutačno aktivnog prozora ili radne površine. Aktivni prozor se može kopirati kombinacijom tipaka <alt>+<PrtScr> (PrintScreen), te nakon toga zalijepiti (Paste) u dokument otvoren u programu po izboru.

Event: Prvi zadatak